Soome globalismimeelne multikultiprofessor tahab riikidelt võtta õiguse oma piire kontrollida - Uued Uudised
Esilehele » Uudised » Maailm » Soome globalismimeelne multikultiprofessor tahab riikidelt võtta õiguse oma piire kontrollida
Soome globalismimeelne multikultiprofessor tahab riikidelt võtta õiguse oma piire kontrollida
Soomes oli sisekontroll isegi regioonide vahel, näiteks Uusimaa piiril. Pilt on illustratiivne.
Riigi üheks tunnuseks on maa-ala, millel on ka piirid ja neid need jäävad riigi tunnuseks seni, kuni riik lakkab olemast – piirid kehtivad ka riikide liidus.
“Piirikontroll tähendab inimeste identiteedi ja EL-i kodakondsuse kontrollimist, mitte aga piiriületuse takistamist,” leiab Soome inimõiguste professor Martin Scheinin.
“Euroopa Liidu seadused võimaldavad sulgeda teatava piiriületuspunkti ja taastada piirikontroll EL-i sisepiiridel. Piirikontroll tähendab aga inimeste identiteedi ja EL-i kodakondsuse kontrollimist, mitte nende keelamist piiri ületada,” ütles Scheinin Soome ringhäälingule Yle.
Mis vajadus on siis piirikontrollil, kui pole õigust puudujääkide korral takistusi teha? Lihtsalt oma lõbuks kontrollida ja nimed kirja panna?
Piirikontrollil on negatiivsete sündmuste korral väga oluline roll, sest nende kaudu takistatakse ohutegureid edasi liikumast, ning riigipiirid on eriti olulised, sest tavaliselt on olud ja inimesed mõlemal pool piiri erinevad.
EL-i seadused seadusteks, aga suveräänsete riikide otsustamiskeskused asuvad ikkagi endiselt pealinnades, ja kui siseturvalisuse huvides (eriti nähtamatult liikuva haiguse korral) on vaja takistusi teha, siis võivad valitsused, ja peavadki tegutsema riigi huvidele vastavalt. Seda enam, kui selles suures liidus on vaja takistada ühes piirkonnas vohavat nakkust üle EL-i laiali kandmast.
“Inimõiguste professor” kõlab kurjakuulutavalt – ilmselt temasugused kuulutavadki iga kapriisi inimõiguseks. Globalismi propageerimine inimõiguste kaudu näitab, et professor Martin Scheinin on tubli vasakliberaalne revolutsionäär, kes kaitseb üleilmastumist ka siis, kui see haiguste levikut ergutab.
Teemad: inimõiguste professor Martin Scheinin kuum piirid
4 commentsOn Soome globalismimeelne multikultiprofessor tahab riikidelt võtta õiguse oma piire kontrollida
10.05.2020 at 09:26 Reply
“”””…..“Piirikontroll tähendab inimeste identiteedi ja EL-i kodakondsuse kontrollimist, mitte aga piiriületuse takistamist,” leiab Soome inimõiguste professor Martin Scheinin……”””
See on väga hea näide kuidas kommunismus oma eesmärke saavutab. Defineeri mingi asi ümber ja korda seda niikaua kui absurd muutub üldtunnustatud tõeks. Sellepärast on mugavusvaled inimestele äärmiselt ohtlikud. Mugavusvale loob pretsedendi mingi asja tõele vastavuse hindamisel ja annab niiviisi võimaluse kommunismusele amokki joosta.
10.05.2020 at 09:19 Reply
Selliseid ‘professoreid’ jt üleilmastumise pooldajaid on Lääs täis. Ilmselt tuleb mingil ajahetkel tõmmata raudne piir Lääne manduvate riikide ja Ida-Euroopa vahele. Muidu hukutab läänest tulev liberaalne needus ka seni veel mõistusel rahvad.
10.05.2020 at 08:49 Reply
EL-i kodakondsus? Kodakondsus on riigil, mis ajast on EL riik?
Punakaartlase tähelepanek
10.05.2020 at 08:16 Reply
Punakaartlase poolt väljatoodud vastuolu – iseseisevuseta jäetud liikmesriik võib riigipiirile saabuvat isikut kontrollida aga EU komissaarid ei luba kontrollitut ka ohtliku nakushaiguse esinemise korral peatada – on olemas. Seltsimees viitab tahtmatult kuid põhjendatult Estexiti vajadusele.